අනුරාධපුර ජේතවනාරාම පුදබිමේ උතුරු දොරටුවට පිවිසෙන මාර්ගයේ දියත් කළ සංවර්ධන ව්‍යාපෘතියක් මඟින් පුදබිමේ පුරාවිද්‍යාත්මක ස්මාරක වලට හානි සිදුව ඇති බවට පල වන වාර්තා වල සත්‍යතාවයක් නොමැති බව ජේතවනාරාම රජමහා විහාරාධිපති පූජ්‍ය ඉහළ හල්මිල්ලෑවේ රතනපාල හිමියන් ප්‍රකාශ කළා.උන්වහන්සේ කියා සිටියේ අදාළ සංවර්ධන ව්‍යාපෘතිය පුරාවිද්‍යා දෙපාර්තමේන්තුවේ අනුමැතිය සහ ඍජු අධීක්ෂණය යටතේ සිදු වූ බවයි.ජේතවනාරාමයට පැමිණෙන බැතිමතුන්ගේ පහසුව සඳහා මාර්ගය පුළුල් කරමින් රථ වාහන ගාල් කිරීමට ස්ථානයක් සකස් කිරීමේ කටයුතු පසුගියදා සිදු කරනු ලැබුවේ මාර්ග සංවර්ධන අධිකාරිය මගින්.